معركة الزلاقة هي معركة مشهورة كانت ف عهد لمرابطين وقعات ف 23 أكتوبر 1086 (379هـ) ف لأندلس ولي ربحو فيها لمغاربا على جيوش نّصارا. بعدما ستولاو نّصارا على مدينة طليطلة سنة 378هـ ف لأندلس وخداوها من لمسلمين، وهي أكبر مدينة ف لأندلس الإسلامي فديك الوقت، زادو ليها الحماية من الهجمات و قوّاو الدفاع ديالها ضد أي هجوم إسلامي مُحتمل، وستاغلو فترة تفرق وتشتت ديال لمسلمين (ملوك الطوائف) باش يزيدو لقوة ديالها فالعسكر. وفاش شاف ضعف المسلمين ستاغل ألفونسو[ماواضحش] الفرصة باش ياخد كل الثغور الإسلامية. وكان المعتمد بن عباد أقوى سلاطين الأندلس الإسلامي فديك الساعة، وكان كيحكم أراضي كبيرة بزاف واصلين ل مدون بحال قرطبة ؤ إشبيلية. وكان كيخلص الضريبة للأذنوفش[ماواضحش] كل عام، وفاش ملك طليطلة رسل ليه المعتمد الضريبة كيف العادة ردّها ليه وماقبلهاش منو، ورسل ليه تهديد بلي غادي يمشي ل قرطبة و يديها ليه (غزو) ولي كانت أهم المناطق الإسلامية ف لأندلس. وقاليه خاصو يعطيه كل الحصون لكاينة ف جّبال، و يبقى السهل ل لمسلمين. وفاش ساق المعتمد لخبار، جهز خمسمية فارس، وفرق صحابو على لقادة د لعسكر ديالو، وقال ليهم لي شفتو من نّصارا قتلوه.